**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 19**

Днес, 14.10.2023 г. от 16:00 ч, се проведе заседание на Общинска избирателна комисия - Ямбол, при следния дневен ред:

1. Проект на решение относно одобряване на предпечатни образци на протоколи на Общинска избирателна комисия и на секционни избирателни комисии за всеки отделен вид избор на територията на Община Ямбол, при произвеждане на изборите за общински съветници и за кметове на 29 октомври 2023г. – докладчик Димитър Събев.

2. Входяща поща – докладчик Галя Карчева.

3. Разни.

**ПРИСЪСТВАХА:**  9 членове – Ани Канева, Милена Иванова, Катя Апостолова, Ангел Ангелов, Виолина Кавалджиева, Галя Карчева, Димитър Събев, Русалина Мирославова, Светлина Карапетрова.

**ОТСЪСТВАХА**: 2 членове – Пенка Илиева, Снежана Енчева.

Заседанието бе открито в 16:00 часа от председателя Ани Канева.

**АНИ КАНЕВА:** Уважаеми колеги, в зала сме 9 членове, налице е кворум.

Откривам заседанието на Общинска избирателна комисия Ямбол.

За отчитане на поименното гласуване определям колегата Ангел Ангелов.

Заседанието протоколира техническия сътрудник Анета Янузова.

**АНИ КАНЕВА:** Колеги, всички сте запознати с дневния ред. Имате ли предложения или възражения по него? Няма. Процедура по гласуване на дневния ред.

**АНГЕЛ АНГЕЛОВ:** В зала 9, гласували - ЗА 9 членове – Ани Канева, Милена Иванова, Катя Апостолова, Ангел Ангелов, Виолина Кавалджиева, Галя Карчева, Димитър Събев, Русалина Мирославова, Светлина Карапетрова.

Против – няма.

**АНИ КАНЕВА:** Дневният ред се приема.

По т.1 от дневния ред докладва колегата Събев. Заповядай!

**ДИМИТЪР СЪБЕВ:** Колеги, предалагам Ви следния проект за решение:

ОТНОСНО: Одобряване на предпечатни образци на протоколи на Общинска избирателна комисия и на секционни избирателни комисии за всеки отделен вид избор на територията на Община Ямбол, при произвеждане на изборите за общински съветници и за кметове на 29 октомври 2023г.

В ОИК Ямбол са получени графични файлове с предпечатни образци на протоколите на Общинската избирателна комисия и на секционните избирателни комисии за всеки отделен вид избор на територията на Община Ямбол, при произвеждане на изборите за общински съветници и за кметове на 29 октомври 2023г. Съгласно т.6 на Решение № 1979-МИ от 18.08.2023г. на ЦИК и писмо изх. №МИ-15-511/29.09.23г. на ЦИК, ОИК Ямбол следва да одобри предпечатните образци на протоколи на ОИК и на СИК, след генерирането им в системата.

Предвид гореизложеното и на основание чл. 87, ал.1, т.1 от Изборния кодекс, Решение № 1979-МИ от 18.08.2023 г. на ЦИК и във връзка с горното писмо, Общинска избирателна комисия Ямбол

**Р Е Ш И:**

**ОДОБРЯВА**предпечатни образци на протоколи на ОИК и на СИК за всеки отделен вид избор на територията на Община Ямбол, при произвеждане на изборите за общински съветници и за кметове на 29 октомври 2023 г., както следва:

Протоколи на ОИК

1.Одобрява предпечатен образец на протокол на ОИК за избиране на кмет на община Ямбол (Приложение № 105-МИ-хм от изборните книжа);

2.Одобрява предпечатен образец на протокол на ОИК за избиране на общински съветници на община Ямбол (Приложение № 104-МИ-хм от изборните книжа);

Протоколи на СИК

1.Одобрява предпечатен образец на протокол на секционна избирателна комисия, в която е гласувано с хартиени бюлетини и с бюлетини от машинно гласуване, за избиране на кмет на община Ямбол (Приложение № 103-МИ-хм от изборните книжа);

2.Одобрява предпечатен образец на протокол на секционна избирателна комисия, в която е гласувано с хартиени бюлетини и с бюлетини от машинно гласуване, за избиране на общински съветници на община Ямбол (Приложение № 101-МИ-хм от изборните книжа);

3.Одобрява предпечатен образец на протокол на секционна избирателна комисия, в която е гласувано с хартиени бюлетини за кмет на община Ямбол (Приложение № 102-МИ-х от изборните книжа);

4.Одобрява предпечатен образец на протокол на секционна избирателна комисия, в която е гласувано с хартиени бюлетини за общински съветници на община Ямбол (Приложение № 102-МИ-х от изборните книжа);

Одобрените образци на протоколи са неразделна част от настоящото решение.

Решението подлежи на оспорване пред ЦИК, чрез ОИК в тридневен срок от обявяването му по реда на чл.88 от ИК.

**АНИ КАНЕВА:** Колеги, има ли изказвания по проекта? Аз ще се изкажа.

Колеги, запознахте ли се с образците на протоколи на ОИК и на СИК? Кои членове провериха номерацията и имената в протоколите отговарят ли на тези в бюлетината? Значи проверка са направили Милена Иванова, Катя Апостолова и Димитър Събев, които са установили, че е налице пълно съвпадение.

**АНИ КАНЕВА:** Колеги, има ли други изказвания по проекта? Не се правят. Процедура по гласуване.

**АНГЕЛ АНГЕЛОВ:** В зала 9, гласували ЗА – 9 членове – Ани Канева, Милена Иванова, Катя Апостолова, Ангел Ангелов, Виолина Кавалджиева, Галя Карчева, Димитър Събев, Русалина Мирославова, Светлина Карапетрова.

Против – няма.

**АНИ КАНЕВА:** Решението се приема и е с № 69 – МИ от днешна дата.

По т. 2 от дневния ред докладва колегата Карчева. Заповядай!

**ГАЛЯ КАРЧЕВА:** докладва постъпилата входяща поща.

**АНИ КАНЕВА:** Колеги, във връзка с входяща поща и конкретно по повод постъпилата жалба от кандидатът за кмет Иван Кърцъков срещу наше решение №64-МИ/12.10.23г., ви уведомявам, че жалбата постъпи вчера в 16.20ч. и с колегите Апостолова и Карапетрова комплектовахме преписката за ЦИК, като експертът сканира всички документи и ги изпратихме веднага по имейл на ЦИК. Обадихме се и за куриер, за да я изпратим и в оригинал, но към него момент, понеже беше край на работния ден ни уведомиха, че вече не приемат заявки. Поради тази причина, както знаете, изпратихме преписката до ЦИК тази сутрин по куриер.

**ДИМИТЪР СЪБЕВ:** Колеги, докладвам ви току-що постъпило по имейл писмо от „Сиела Норма“ АД, с което ни предоставят линковете за онлайн обученията на СИК за работа с машините за гласуване, които да си публикуваме в сайта, като са дали линкове за всяка конкретна дата и час.

**АНИ КАНЕВА:** Колеги, както ви е известно за онлайн обученията на СИК от „Сиела Норма“ АД, определихме дати и часове: 19. 10. 2023 г. от 18:00 ч., 21. 10. 2023 г. от 11ч. и 22. 10. 2023 г. от 11:00 ч. Уведомете си щабовете на партиите и коалициите от чиято квота сте, които от своя страна да си уведомят членовете на СИК, че ще има дистанционно обучение за работа с машини. Наблегнете на това, че в страницата ни ще има съобщение с линкове. Да си изтеглят линковете и да се включват в обучението. Дали сме три дни за обучение, така че ако пропуснат някой от дните, могат да се включат в следващ ден.

В тази връзка, възлагам на колегата Събев да подготви и публикува съобщение с линковете в сайта на ОИК Ямбол.

**АНИ КАНЕВА:** Колеги последващата т. 3 - разни, ще взема думата.

Колеги, четете си методическите указания, които излязоха с решения на ЦИК още на 12. 10. 2023 г. Методическите указания трябва да се четат, защото, въпреки че само определен член на ОИК ще обучава СИК-те, в предизборен и изборен ден в ОИК Ямбол непрекъснато ще звънят телефоните. Аз ще предоставя и Вашите телефонни номера за връзка на всички СИК. Тези комисии имат право да звънят, на който си изберат член от ОИК и да задават каквито въпроси им възникнат. Т.е. Вие без да сте чели методически указания няма как да отговаряте на въпроси. Така че всички трябва да си прочетете методическите указания, да ги научите и ако ви възникнат въпроси да ги разискваме заедно. Сега е момента да четете и да ги разискваме. Почти всеки ден излизат решения на ЦИК, които касаят нашата работа и които трябва да следите и да четете.

**АНИ КАНЕВА:** Колеги, в тази връзка искам да обсъдим няколко решения на ЦИК, а именно за застъпниците, за упълномощените представители и за избирателните секции в лечебни заведения.

Комисията проведе обсъждане и разисквания по Решение № 2594-МИ/04.10.2023г., Решение №2664-МИ/13.10.2023г. и Решение №2666/13.10.2023г. на ЦИК.

**АНИ КАНЕВА:** Колеги, има ли други изказвания по т.Разни? Не се правят.

Поради изчерпване на дневния ред закривам заседанието. За следващото заседание ще бъдете уведомени по съответния ред.

Заседанието беше закрито в 16:40 часа.

Председател:

Ани Канева

Зам. Председател:

Светлина Карапетрова